text: РЕШЕНИЕ 2014/804/ОВППС НА СЪВЕТА
  от 8 октомври 2014 година
  относно подписването и сключването от името на Съюза на споразумение под формата на размяна на писма между Република Камерун и Европейския съюз относно статута на силите под ръководството на Европейския съюз, преминаващи транзитно през територията на Република Камерун
  СЪВЕТЪТ НА ЕВРОПЕЙСКИЯ СЪЮЗ,
  КАТО ВЗЕ ПРЕДВИД Договора за Европейския съюз, и по-специално член 37 от него във връзка с член 218, параграфи 5 и 6 от Договора за функционирането на Европейския съюз,
  КАТО ВЗЕ ПРЕДВИД препоръката на върховния представител на Съюза по въпросите на външните работи и политиката на сигурност,
  като има предвид, че:
  (1)
  На 10 февруари 2014 г. Съветът прие Решение 2014/73/ОВППС (1) за военна операция на Европейския съюз в Централноафриканската република (EUFOR RCA).
  (2)
  Вследствие на приемането на 15 април 2014 г. на решение на Съвета за разрешаване на започването на преговори върховният представител на Съюза по въпросите на външните работи и политиката на сигурност договори, съгласно член 37 от Договора за Европейския съюз (ДЕС), споразумение под формата на размяна на писма между Европейския съюз и Република Камерун относно статута на силите под ръководството на Европейския съюз, преминаващи транзитно през територията на Република Камерун.
  (3)
  В съответствие с член 5 от Протокол № 22 относно позицията на Дания, приложен към Договора за Европейския съюз и към ДЕС, Дания не участва в изготвянето и осъществяването на решения и действия на Съюза, свързани с въпросите на отбраната. Дания не участва в изпълнението на настоящото решение и поради това не участва във финансирането на тази операция.
  (4)
  Споразумението под формата на размяна на писма следва да бъде одобрено,
  ПРИЕ НАСТОЯЩОТО РЕШЕНИЕ:
  Член 1
  Споразумението под формата на размяна на писма между Република Камерун и Европейския съюз относно статута на силите под ръководството на Европейския съюз, преминаващи транзитно през територията на Република Камерун, се одобрява от името на Съюза.
  Текстът на споразумението под формата на размяна на писма е приложен към настоящото решение.
  Член 2
  Председателят на Съвета е оправомощен да посочи лицето(ата), упълномощено(и) да подпише(ат) споразумението от името на Съюза.
  Член 3
  Настоящото решение влиза в сила в деня на приемането му.
  Съставено в Люксембург на 8 октомври 2014 година.